Maak so! ’n Nuwe etiketreeks met Newton Cross en Tracey Lange | Huisgenoot
Digitale Span op September 8, 2016 Deel
Groot nuus! Tracey Lange, bekende TV-aanbieder en radio-omroeper op die Kaapse radiostasie Heart 104.9 FM, bring nou haar gewilde radiogeselsprogram oor etiket saam met Die Butler-skool se Newton Cross na Huisgenoot.com. Hier sal jy nou elke week sy slim wenke kry vir alles van ’n professionele voorkoms en optrede tot hoe om ‘n tas te pak.
Ons weet eerste indrukke is blywend! Daarom is dit vir Tracey en Newton so belangrik dat ’n mens altyd die beste maak van enige geleentheid deur ’n goeie eerste indruk te skep. Baie aspekte kan daardie eerste indruk bepaal: Hoe jy aantrek vir ‘n spesifieke geleentheid; of jy met selfvertroue kan gesels; of jou oë met lewenslus skitter; en selfs hoe jy ‘n handdruk gee.
In die kantooropset is ’n professionele kollega die een wat elke taak met ywer aanpak; altyd goed voorbereid is, diskresie gebruik en kantoorpolitiek vermy. Hy of sy sal altyd sorgsaam met kollegas kommunikeer. Moenie vloek nie, let op jou taalgebruik en vertel so af en toe ‘n (skoon) grap!
’n Professionele persoon is ook iemand met onberispelike maniere, soos om die deur oop te hou vir ander. Dit is ook nie net ‘n man wat dit hoef te doen nie.
Vorige storieKYK: Oubaas en sopnat steekbaard skoffel asof niemand hulle sien nie	Volgende storieKul jou hier, kul jou daar: Dié SA kulkunstenaar se toertjies sal jou asem wegslaan